ชิงร้อยชิงล้าน ครั้งหนึ่งในชีวิต

ประวัติ

หลังจากชิงร้อยชิงล้าน Top Secret นั้นได้ถูกเปลี่ยนชื่อเป็น ชิงร้อยชิงล้าน ครั้งหนึ่งในชีวิต แต่ฉากและกฎกติกาเกมทั้งหมดยังคงเป็นชิงร้อยชิงล้าน Top Secret ในปี 2537 อยู่เหมือนเดิม โดยนำความลับของดาราในแง่มุมที่เป็นประโยชน์เป็นอุทาหรณ์และให้แง่คิดแก่ผู้ชมมาตั้งเป็นคำถาม นอกจากการเล่าเรื่องของดาราอย่างสนุกสนานก็ยังเพิ่มสีสันด้วยการให้ หม่ำ จ๊กมกสวมบทบาทเป็นดาราคนนั้น และกลายเป็นสีสันที่อยู่ถึงปัจจุบัน
ในยุคของ ชิงร้อยชิงล้าน ครั้งหนึ่งในชีวิต ปัญญามักสวมเสื้อสูทสีเขียวบ่อยครั้ง ยกเว้นช่วงพระราชพิธีพระบรมศพ สมเด็จพระศรีนครินทราบรมราชชนนี ที่ปัญญาจะสวมเสื้อสูทสีดำ (ช่วงระหว่าง 26 กรกฎาคม พ.ศ. 2538 - 25 ตุลาคม พ.ศ. 2538)

เกมในชิงร้อยชิงล้าน ครั้งหนึ่งในชีวิต

ในเกมชิงร้อยชิงล้าน ครั้งหนึ่งในชีวิตนั้นกฎกติกายังคงใช้รูปแบบเดียวกันกับ ชิงร้อยชิงล้าน Top Secret ในปี 2537

จริงหรือไม่

เกมจริงหรือไม่ เป็นเกมที่นำเอาประสบการณ์ชีวิตในแง่มุมต่างๆของดาราที่เป็นผู้เข้าแข่งขันในเกม ไม่ว่าจะเป็น ความชอบ งานอดิเรก ของสะสมส่วนตัว หรือแม้กระทั่งประสบการณ์ลี้ลับ และเฉียดความตาย โดยเรื่องราวเหล่านี้ จะถูกนำมาใช้เป็นเกมการแข่งขันในรูปแบบตอบคำถาม โดยในการแข่งขัน ทีมที่จะเป็นผู้ตอบคำถาม คือทีมฝ่ายตรงข้ามที่ไม่ใช่เจ้าของเรื่อง ซึ่งให้ทีมเจ้าของเรื่องเลือกสมาชิกคนใดคนหนึ่งของทีมตรงข้ามมาเป็นผู้ตอบให้ทายว่าคำถามในข้อนั้นเป็นเรื่องจริง หรือไม่จริง หลังจากที่ตอบแล้ว ทีมเจ้าของเรื่องนั้นจะเป็นผู้เฉลยว่าคำถามนั้นเป็นเรื่องจริงหรือไม่ ถ้าทีมฝ่ายตรงข้ามตอบถูกก็จะได้คะแนนไป แต่ถ้าตอบผิด ทีมเจ้าของเรื่องจะได้คะแนน
ทั้งนี้ เกมจริงหรือไม่ จะมีคำถามทั้งหมด 6 ข้อ ซึ่งแต่ละทีมจะมีโอกาสตอบคำถามทั้งหมด 3 ข้อด้วยกันซึ่งจะมีข้อละ 1 คะแนนส่วน 2 ข้อสุดท้ายมีข้อละ 2 คะแนน และเป็นการสลับกับตอบคำถามไประหว่างสองทีม โดยในแต่ละข้อ หลังจากที่มีการเฉลยคำตอบแล้ว ก็จะมีการพูดคุยกับดาราเจ้าของเรื่องเกี่ยวกับเรื่องที่ตั้งเป็นคำถามนั้นๆ บางครั้งอาจมีการสาธิตโชว์เรื่องนั้นให้ดูในรายการ หากเป็นเรื่องความสามารถ หรือมีการนำของสะสมต่างๆ มากมายที่เป็นของดารามาแสดงในรายการ ในกรณีที่คำถามเกี่ยวข้องกับของสะสมของดารา ทั้งนี้ การพูดคุยกับดารา ยังมีหม่ำ จ๊กมกและเอ๊ดดี้ ผีน่ารักมาสร้างสีสันเสียงหัวเราะให้ท่านผู้ชมได้รับความสนุกสนานกันอีกด้วย อีกทั้ง ทีมใดก็ตามที่สามารถสะสมคะแนนจนครบ 8 คะแนน จะได้รับเงินรางวัลพิเศษ 30,000 บาท จากผู้สนับสนุนรายการด้วย

รอบตัดสิน

ในเกมนี้เป็นการตัดสินให้ผู้เข้าแข่งขันเข้าสู่รอบ Jackpot โดยจะมีแผ่นป้ายของผู้สนับสนุนรายการ 12 แผ่นป้าย ซึ่งมี 9 แผ่นป้ายที่มีคะแนน 1-9 ส่วนอีก 3 ป้าย คือรูปใบหน้าของคุณปัญญา ,คุณมยุรา และคุณหม่ำ โดยถ้าเจอป้ายปัญญาหรือป้ายมยุรามีค่า 10 คะแนน (แต่ในกรณีที่เปิดแผ่นป้ายเดียว ป้ายมยุราจะสามารถชนะป้ายปัญญา) และป้ายหม่ำเป็นป้ายตกรอบ (ป้ายหม่ำนั้น ในกรณีที่ทีมผู้เข้าแข่งขันสามารถเลือกเปิดได้ 2 แผ่นป้าย ถึงจะสามารถเปิดเจอป้ายใดๆก็ตาม แม้กระทั่งมยุรา แต่ถ้าอีกแผ่นป้ายหนึ่งเปิดเจอหม่ำ จะถือว่าตกรอบทันทีเช่นเดียวกัน) ในเกมเปิดแผ่นป้ายคะแนนนี้ จะมีการดูคะแนนจากรอบเกมจริงหรือไม่ด้วย ทีมที่มีคะแนนสะสมจากเกมจริงหรือไม่มากที่สุด จะได้เลือก 2 แผ่นป้าย ส่วนอีกทีมหนึ่งจะได้เลือกเปิด 1 แผ่นป้าย (แต่ถ้ามีคะแนนเสมอกัน ทั้งสองฝ่ายจะได้เลือกเปิดคนละ 1 แผ่นป้ายเท่านั้น) 
ทั้งนี้ ในการเล่นเกม ทีมที่เปิดป้ายได้คะแนนรวมมากที่สุดจะเข้ารอบทันที แต่ถ้ามีคะแนนเท่ากัน ทีมที่เปิดได้ 2 ป้าย จะเข้ารอบทันที อย่างไรก็ดี ในเกมนี้ ในทีมที่สามารถเปิดได้ 2 แผ่นป้าย หากสามารถเปิดแผ่นป้ายได้เป็นปัญญาและมยุราคู่กัน ทีมนั้นจะได้รับรางวัลพิเศษ เป็นเงินรางวัล 100,000 บาท และเมื่อทีมที่สามารถเลือกเปิดป้าย 2 แผ่นป้ายและเปิดป้ายคะแนนรวมคะแนนเท่ากันเป็น 10 คะแนนพอดีโดยที่ไม่เกิน 10 (เช่นเปิดได้ 4 และ 6 ,3 และ 7 ,2 และ 8 ,1 และ 9) หรือเปิดป้ายปัญญา-มยุราแต่อย่างใดก็จะได้รับรางวัลพิเศษคือแพคเกจทัวร์เดินทางไปยัง น้ำตกหวางกว่อฉู้ เขตปกครองตนเองกว่างซีจ้วง ประเทศจีน จากบริษัทนำเที่ยววีคเอนด์ ทัวร์อีกด้วย (รางวัลพิเศษจะเห็นได้ชัดในช่วงปี 2538 จนถึงยุค Super Game)

ประตูหม่ำ ประตูหมื่น

ในเกมนี้ประตูหม่ำ ประตูหมื่น นั้นเป็นเกมสำหรับทีมของผู้เข้าแข่งขันที่ตกรอบเท่านั้นโดยจะให้ดารา 1 ใน 3 คนไปอยู่ในประตู แล้วให้ดารา 2 คน ที่อยู่ด้านนอกเป็นผู้ทายว่าเพื่อนร่วมทีมของตน อยู่ในประตูใด เช่นเดียวกับก่อนหน้านี้ ทว่าถ้าดาราเปิดประตูเจอดาราด้วยกันจะได้เงินรางวัล 10,000 บาท และถ้าดาราเปิดประตูเจอหม่ำ จ๊กมก จะไม่ได้เงินรางวัลอะไรเลย

รอบสุดท้าย

รอบสุดท้าย (Jackpot) ของชิงร้อยชิงล้าน ครั้งหนึ่งในชีวิตนั้น ยังคงใช้ในการเปิดป้ายอยู่เช่นเดียวกันกับชิงร้อยชิงล้าน Top Secret โดยจะมีแผ่นป้ายของผู้สนับสนุนรายการทั้ง 12 แผ่นป้ายด้วยกัน โดยจะมีแผ่นป้าย 0 6 แผ่นป้าย มีเงินรางวัล 10,000 บาท และแผ่นป้ายรูป หม่ำ จ๊กมก 6 แผ่นป้าย(ผู้สนับสนุนในการแจกเงินรางวัล 2,000,000 บาทคือ แชมพูสูตรเย็นตรางู)(ในช่วงเดือน มิ.ย.2537 - ก.พ.2538 จะเป็นแผ่นป้ายรูปหม่ำ จ๊กมกทับเลข 0 ซึ่งจะมี 6 แผ่นป้าย โดยในแต่ละป้ายจะมีเครื่องหมายสัญลักษณ์ของผลิตภัณฑ์ต่างๆของเนชั่นแนลติดอยู่ หากเปิดเจอจะได้รับผลิตภัณฑ์ชิ้นนั้นไป) โดยในการเปิดแผ่นป้ายหม่ำ จ๊กมกนั้น จะมีแผ่นป้ายหม่ำ จ๊กมกสระผม (หม่ำ หัวเย็น) 3 แผ่นป้ายที่มีเงินรางวัล 20,000 บาท และแผ่นป้ายหม่ำ จ๊กมกโดนผึ้งต่อย (หม่ำ สกปรก) 3 แผ่นป้ายเป็นแผ่นป้ายเปล่าไม่มีเงินรางวัลแต่อย่างใด แต่ถ้าเปิดป้าย 0 จะได้รับเงินรางวัล 2,000,000 บาทโดยจะให้คนละ 1,000,000 บาทให้กับทีมผู้เข้าแข่งขันและผู้โชคดีที่มาจากการจับรางวัลซึ่งเป็นชิ้นส่วนของผู้สนับสนุนรายการที่ผู้ชมทางบ้านส่งมาร่วมสนุกนั่นเอง แต่ถ้าเปิดเจอป้ายรูปหม่ำครบ 6 แผ่นป้ายจะรับได้เงินรางวัล 1,000,000 บาท โดยที่แขกรับเชิญจะได้รับแค่ฝ่ายเดียว ส่วนฝ่ายผู้โชคดีจากการมอบโชคก็จะได้รับเงินรางวัล 10,000 บาทตามปกติ (ผู้สนับสนุนในการชิงโชคคือ เครื่องใช้ไฟฟ้า เนชั่นแนล และซอสหอยนางรมตรา ง่วนเชียง) ซึ่งในรอบนี้มีผู้ทำ Jackpot แตกทีมแรกและทีมเดียว คือทีมของ แดนนี่ ศรีภิญโญ ,มณฑล จิรา และเจสัน ยัง เป็นการเปิดได้ป้าย 0 ทั้ง 6 แผ่นป้าย